సిమ్లా: 'ప్రజలే మన బాస్లు. అది దృష్టిలో పెట్టుకుని మనం కలిసికట్టుగా వారికోసం పనిచేయాలి. సమష్టి పోరాటం ద్వారా కాంగ్రెస్ పార్టీ  సిద్ధాంతాలను ముందుకు తీసుకువెళ్లాలి' అని కాంగ్రెస్ అధ్యక్షుడు రాహుల్ గాంధీ హిమాచల్ ప్రదేశ్ పార్టీ కార్యకర్తల సమావేశంలో శుక్రవారంనాడు పిలుపునిచ్చారు. గుజరాత్ ఎన్నికల ఫలితాల నుంచి అనుభవపూర్వకంగా పలు విషయాలను తాను తెలుసుకున్నామని చెప్పారు. కాంగ్రెస్ పార్టీ అందర్నీ కలుపుకొని వెళ్లి ఐక్యపోరాటం సాగిస్తే ప్రత్యర్థులకు గట్టి ప్రతిఘటన ఇవ్వగలుగుతామని గుజరాత్ ఫలితాల స్పష్టం చేశాయని అన్నారు. 'గుజరాత్ ఎన్నికల నుంచి ఒక విషయం తెలుసుకున్నాను. అందరూ ఒకే మాట మీద నిలబడి పోరాటం సాగించాలి.  కలిసికట్టుగా పోరాటం చేస్తే మంచి ఫలితాలు వస్తాయి. హిమాచల్ ప్రదేశ్లో అలా జరగలేదని నేను అంగీకరిస్తాను. అయితే ఒక విషయం మాత్రం మరిచిపోకూడదు. మంచి నేత ఎప్పుడూ ప్రజలతో మమేకమవుతూనే ఉంటాడు' అని రాహుల్ అన్నారు. పరస్పర ప్రేమ, గౌరవం కాంగ్రెస్ పార్టీ సిద్ధాంతాలని, వాటిని ముందుకు తీసుకువెళ్లడమే పార్టీ లక్ష్యమని తెలిపారు.దేశాన్ని ప్రధానంగా పట్టి పీడిస్తున్న సమస్య నిరుద్యోగమని ఆయన అన్నారు. ఉద్యోగాలను ఇబ్బడిముబ్బడిగా సృష్టిస్తున్న చైనాతో భారత్ పోటీ పడాల్సి ఉంటుందన్నారు. కాంగ్రెస్ పార్టీ సిద్ధాంతాలను ప్రమోట్ చేయడం ద్వారా బీజేపీ సిద్ధాంతాలను తిప్పికొట్టేందుకు కార్యకర్తలు అహరహం శ్రమించాలని రాహుల్ పిలుపునిచ్చారు. ప్రజల కోసమే పాటుపడే నేతలు చాలామంది కాంగ్రెస్ పార్టీలో ఉన్నారని, అలాంటి వారిని ప్రమోట్ చేయాల్సిన అవసరం ఎంతైనా ఉందని అన్నారు. క్రమబద్ధంగా తాము ఆ పని చేస్తామని ఆయన భరోసా ఇచ్చారు. ప్రస్తుతం మనం ప్రతిపక్షంలో ఉన్నామని, ప్రజల హక్కులపై గట్టి పోరాటం చేయడానికి యువకులకు ఇదే మంచి అవకాశమని రాహుల్ అన్నారు.
simla: 'prajale mana baaslu. adhi drushtilo pettukuni manam kalisikattugaa vaarikosam panicheyaali. samashti poratam dwara congress party  siddhaantaalanu munduku teesukuvellaali' ani congress adhyakshudu rahul gaandhi himachal pradesh party kaaryakartala samavesamlo sukravaaramnaadu pilupunicchaaru. gujarat ennikala phalitaala nunchi anubhavapuurvakamgaa palu vishayaalanu taanu telusukunnamani cheppaaru. congress party andarnee kalupukoni velli aikyaporatam saagiste pratyarthulaku gatti pratighatana ivvagalugutaamani gujarat phalitaala spashtam chesaayani annaru. 'gujarat ennikala nunchi oka vishayam telusukunnaanu. andaruu oke maata meeda nilabadi poratam saaginchaali.  kalisikattugaa poratam cheste manchi phalitaalu vastaayi. himachal pradeshlo alaa jaragaledani nenu angeekaristaanu. ayithe oka vishayam maatram marichipokudadu. manchi netha eppuduu prajalatho mamekamavutune untaadu' ani rahul annaru. paraspara prema, gowravam congress party siddhaantaalani, vaatini munduku teesukuvelladame party lakshyamani telipaaru.deshaanni pradhaanamgaa patti peedistunna samasya nirudyogamani aayana annaru. udyogaalanu ibbadimubbadiga srushtistunna chainatho bharat poty padalsi untundannaaru. congress party siddhaantaalanu pramot cheyadam dwara bgfa siddhaantaalanu tippikottenduku kaaryakartalu aharaham shraminchaalani rahul pilupunicchaaru. prajala kosame patupade nethalu chaalaamandi congress paartiiloo unnaarani, alanti vaarini pramot cheyalsina avasaram entainaa undani annaru. kramabaddhamgaa taamu aa pani chestamani aayana bharosa icharu. prastutam manam pratipakshamlo unnaamani, prajala hakkulapai gatti poratam cheyadaaniki yuvakulaku ide manchi avakaasamani rahul annaru.